
Narva Paemurru Spordikooli poksisaali tasuta kasutusse andmine

1. Asjaolud ja menetluse käik

MTÜ Poksiklubi Kreenholm (registrikood 80359590) esitas Narva Paemurru Spordikoolile taotluse spordikooli poksisaali tasuta kasutusse andmisest poksitreeningute korraldamiseks. Poksiklubi liikmete seas on palju Narva Paemurru Spordikooli endisi kasvandikke. Narva Paemurru Spordikool ei ole taotluse vastu, kui poksisaali kasutatakse spordikooli juhtkonnaga kooskõlastatud ajakava alusel.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määrusega nr 14 vastuvõetud „Linnavara kasutusse andmise korra” § 7 lõike 2 punkti 3 kohaselt võib linnavalitsuse korralduse alusel anda linnavara kasutusse tasuta mittetulundusühingutele.

3. Otsus

Anda MTÜ-le Poksiklubi Kreenholm, registrikood 80359590, Narva Paemurru Spordikooli poksisaal tasuta kasutusse 2017. aastaks treeningute korraldamiseks. Poksisaali kasutamise graafik kooskõlastatakse Narva Paemurru Spordikooli juhtkonnaga.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

4.2 Korraldus jõustub seadusega sätestatud korras.

